ইসলাম ধর্মবিশ্বাসীরা হজরত মুহম্মদের (সাঃ) মেরাজ গমন ও সেথায় অবস্থানের সময়কে পার্থিব বিশ্বের সময়জ্ঞানে অত্যল্প বলে বিবেচনা করেন (রাসুলুল্লাহ (সাঃ) মেরাজ থেকে ফিরে এসেও তার অজু করা পানি প্রবাহকে বইতে দেখেছিলেন)। উল্টো উদাহরনে, হিন্দু পুরানেও বর্ণিত আছে, ধর্মরাজের সাথে যুধিষ্ঠিরের আলোচনার সময় দুম করে একটি শব্দ শুনে যুধিষ্ঠিরের ঔৎসুক্যের উত্তরে ধর্মরাজ জানালেন, রাবনের জন্ম হলো। খানিক পরেই ফের সেই দুম আওয়াজ শুনে জানালেন, রাবনের পতন হলো। অর্থাৎ কাল বা মহাকাল আমাদের আয়ত্তাধীন জ্ঞানে বিশ্লেষন করা সহজ কাজ নয়। এখনো আইনস্টাইনের তত্বীয় গতিসুত্র (আলোর গতিতে কোন বস্তু পরিভ্রমন করলে সময় শুন্য বা স্থির হয়ে উঠবে) বিজ্ঞানীরা প্রমান করতে পারেন নি, কিন্তু এই তত্বকে গ্রহন করে বেশ “বৈজ্ঞানিক” গবেষনা চলছে। অর্থাৎ বিজ্ঞানীরাও তাহলে “পদ্ধতি”র ব্যতিক্রম করেন বলে জানা যাচ্ছে!!